Sy het die liedjie geskryf om ouers daarvan bewus te maak dat tieners groter ondersteuning in vandag se lewe nodig het, sê Lily. Die jong sangeres beskryf haar musiek as sielvolle en opbouende indie-jazz vir die jeug.
“Ek weet nie wat ek sonder hulle sou doen nie. My broer laat my altyd tussen sy studie deur lag, en dit is vir my baie ondersteunend,” sê Lily.
“Die liedjie het ’n baie sterk boodskap, en ek huil nog elke keer wanneer ek na die musiekvideo kyk,” sê Lily.
Lily se lys prestasies spreek van haar talent as sangeres. Sy het provinsiale kleure in die uitvoerende kunste verwerf van die Suid-Afrikaanse Federasie vir die Uitvoerende Kunste.
In haar matriekjaar aan die Hoërskool Krugersdorp is sy aangewys as die eerste prinses in haar skool se jaarlikse Mej. KHS-skoonheidskompetisie. Sy het ook op skool ’n prys vir toneelspel gewen.